CELEX: 32006R0108
Language: mt
Date: 2006-01-11 00:00:00
Title: Regolament tal-Kummissjoni (KE) Nru 108/2006 tal- 11 ta' Jannar 2006 li jemenda r-Regolament (KE) Nru 1725/2003 li jadotta ċerti standards internazzjonali tal-kontabilità bi qbil mar-Regolament (KE) Nru 1606/2002 tal-Parlament Ewropew u tal-Kunsill f'dak li għandu x'jaqsam ma' l-Istandards ta' Rappurtar Finanzjarju Internazzjonali (IFRS) 1, 4, 6 u 7, l-Istandards Internazzjonali tal-Kontabilità (IAS) 1, 14, 17, 32, 33 u 39, l-Interpretazzjoni 6 tal-Kumitat għall-Interpretazzjoni tar-Rappurtar Finanzjarju Internazzjonali (IFRIC) Test b'rilevanza għaż-ŻEE

464                 MT              Il-Ġurnal Uffiċjali ta’ l-Unjoni Ewropea                   24.12.2008

32006R0108

27.1.2006                       IL-ĠURNAL UFFIĊJALI TA’ L-UNJONI EWROPEA                            L 24/1

                   REGOLAMENT TAL-KUMMISSJONI (KE) Nru 108/2006

                                          tal-11 ta' Jannar 2006

    li jemenda r-Regolament (KE) Nru 1725/2003 li jadotta ċerti standards internazzjonali
    tal-kontabilità bi qbil mar-Regolament (KE) Nru 1606/2002 tal-Parlament Ewropew u
        tal-Kunsill f’dak li għandu x’jaqsam ma’ l-Istandards ta' Rappurtar Finanzjarju
    Internazzjonali (IFRS) 1, 4, 6 u 7, l-Istandards Internazzjonali tal-Kontabilità (IAS) 1,
          14, 17, 32, 33 u 39, l-Interpretazzjoni 6 tal-Kumitat għall-Interpretazzjoni tar-
                          Rappurtar Finanzjarju Internazzjonali (IFRIC)
                                     (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament (KE) Nru 1606/2002 tal-Parlament Ewropew u tal-Kunsill
tad-19 ta’ Lulju 2002 dwar l-applikazzjoni ta’ standards internazzjonali tal-kontabilità1, u b’
mod partikolari l-Artikolu 3 (1) tiegħu,

Billi:

(1)       Permezz tar-Regolament tal-Kumissjoni (KE) Nru 1725/20032 ġew adottati ċerti
          standards internazzjonali u interpretazzjonijiet li kienu fis-seħħ fl-14 ta’ Settembru
          2002.

(2)       Fit-30 ta’ Ġunju 2005, il-Bord ta’ l-Istandards Internazzjoni tal-Kontabilità (IASB)
          ħareġ Emendi għall-IFRS 1 Adozzjoni għall-Ewwel darba ta’ l-Istandards ta’
          Rappurtar Finanzjarju Internazzjonli u l-Bażi għall-Konklużjonijiet ta’ IFRS 6
          Tfittxija għal u evalwazzjoni ta’ riżorsi minerali, biex tiġi ċċarata l-binja tal-kliem ta’
          eċċezzjoni mogħtija lil dawk li jkunu qed jadottaw l-IFRS għall-ewwel darba u li
          jagħżlu li jadottaw l-IFRS 6 qabel l-1 ta’ Jannar, 2006.

(3)       Fit-18 ta’ Awissu 2005, l-IASB ippubblika IFRS 7 Strumenti finanzjarji: Żvelar Dan
          daħħal rekwiżiti ġodda biex tittejjeb l-informazzjoni dwar strumenti finanzjarji li

1
    ĠU L 243, 11.9.2003, p. 1.
2
    ĠU L 261, tas-13.10.2003, p.1. Ir-Regolament kif emendat l-aħħar mir-Regolament (KE) Nru 1073/2005 (ĠU
          L 175, tas-8.7.2005, p. 1)
 ---pagebreak--- 24.12.2008         MT            Il-Ġurnal Uffiċjali ta’ l-Unjoni Ewropea                    465

        tingħata fir-rapporti finanzjarji ta’ l-entitajiet. Jieħu post IAS 30 Żvelar fir-Rapporti
        Finanzjarji tal-Banek u Istituzzjonijiet Finanzjarji Simili u ta’ wħud mir-rekwiżiti fl-
        IAS 32 Strumenti Finanzjarji: Żvelar u Preżentazzjoni.

(4)     Fit-18 ta’ Awissu 2005 l-IASB ħareġ ukoll Emeda għal IAS 1 Preżentazzjoni ta’
        Rapporti Finanzjarji – Pubblikazzjoni ta’ Kapital li ddaħħal rekwiżiti għal żvelar dwar
        il-kapital ta’ entità.

(5)     Fit-18 ta’ Awissu 2005 l-IASB ħareġ Emendi għal IAS 39 Strumenti Finanzjarji:
        Għarfien u Kejl u IFRS 4 Kuntratti ta' Assikurazzjoni - Kuntratti ta' Garanziji
        Finanzjarji. L-emendi huma maħsuba biex jiġi żgurat li dawk li joħorġu kuntratti ta’
        garanziji finanzjarji jinkludu l-passiv li jirriżulta fil-karta tal-bilanċ.

(6)     Fl-1 ta’ Settembru 2005 il-Kumitat għall-Interpretazzjoni tar-Rappurtar Finanzjarju
        Internazzjonali (IFRIC) ippubblika l-Interpretazzjoni 6 Responsabbiltajiet li joħorġu
        mill-parteċipazzjoni f’suq speċifiku – Apparat elettriku u elettroniku għar-rimi, minn
        issa ’l quddiem imsejjħa ‘IFRIC 6’. L-IFRIC 6 tikkjarifika l-kontabilità għal
        responsabbiltajiet dwar spejjeż għall-ġestjoni ta’ l-ilma.

(7)     Il-konsultazzjoni ma’ esperti tekniċi fil-qasam tikkonferma li l-IFRS 1, l-IFRS 4, l-
        IFRS 7, l-IAS 1, l-IAS 39 u l-IFRIC 6 jissoddisfaw il-kriterji tekniċi biex ikunu
        adottati, liema kriterji huma stipulati fl-Artikolu 3(2) tar-Regolament (KE) Nru
        1606/2002.

(8)     L-adozzjoni ta’ l-IFRS 7 timplika, bħala konsegwenza, li għandhom isiru emendi lil
        standards internazzjonali ta’ kontabilità oħrajn biex ikun hemm il-konsistenza bejn l-
        istandards internazzjonali tal-kontabilità. Dawk l-emendi li jridu jsiru bħala
        konsegwenza qed jaffettwaw lill-IFRS 1, l-IFRS 4, l-IAS 14, l-IAS 17, l-IAS 32, l-IAS
        33 u l-IAS 39.

(9)     Ir-Reġolament (KE) Nru 1725/2003 għandu għalhekk jiġi f’dan is-sens emendat.

(10)    Il-miżuri stipulati f'dan ir-Regolament huma skond l-opinjoni tal-Kumitat Regolatorju
        dwar il-Kontabilità.

ADOTTAT DAN IR-REGOLAMENT:

                                              Artikolu 1

L-Anness tar-Regolament (KE) Nru 1725/2003 huwa emendat kif ġej:

  (1)        L-Istandard ta' Rappurtar Finanzjarju Internazzjonali (IFRS) 1 Adozzjoni għall-
             Ewwel darba ta’ IFRSs huwa emendat skond l-Emendi għall-IFRS 1 u l-Bażi għall-
             Konklużjonijiet ta’ IFRS 6 Tfittxija għal u l-evalwazzjoni ta’ riżorsi minerali kif
             stipulati fl-Anness ta’ dan ir-Regolament;

  (2)        L-Istandard Internazzjonali tal-Kontabilità (IAS) 30 Żvelar fir-Rapporti Finanzjarji
             tal-banek u istituzzjonijiet finanzjarji simili huwa mibdul bl-IFRS 7 Strumenti
             Finanzjarji: Żvelar kif stipulat fl-Anness ta’ dan ir-Regolament;
 ---pagebreak--- 466            MT            Il-Ġurnal Uffiċjali ta’ l-Unjoni Ewropea              24.12.2008

  (3)    L-Istandard Internazzjonali tal-Kontabilità (IAS) 1 Preżentazzjoni ta’ Rapporti
         Finanzjarji – Pubblikazzjoni ta’ Kapital huwa emendat skond l-Emenda għall-IAS 1
         kif stipulat fl-Anness ta’ dan ir-Regolament;

  (4)    IAS 39 Strumenti Finanzjarji: Għarfien u Kejl u IFRS 4 Kuntratti ta’ Assikurazzjoni
         huma emendati skond l-Emendi lill-IAS 39 u l-IFRS 4 kif stipulati fl-Anness ta’ dan
         ir-Regolament;

  (5)    L-Interpretazzjoni 6 tal-Kumitat għall-Interpretazzjoni tar-Rappurtar Finanzjarju
         Internazzjonali (IFRIC) Responsabbiltajiet li joħorġu mill-parteċipazzjoni f’suq
         speċifiku – Apparat elettriku u elettroniku għar-rimi qed tiddaħħal kif stipulat fl-
         Anness ta’ dan ir-Regolament;

  (6)    L-adozzjoni ta’ l-IFRS 7 timplika, bħala konsegwenza, li għandhom isiru emendi
         għall-IFRS 1 u 4, u l-IAS 14, l-IAS 17, l-IAS 32, l-IAS 33 u l-IAS 39 skond l-
         Appendiċi C ta’ l-IFRS 7 kif stipulat fl-Anness ta' dan ir-Regolament;

  (7)    L-IAS 32 huwa emendat skond l-Emendi lill-IAS 39 u l-IFRS 4 kif stipulat fl-
         Anness ta’ dan ir-Regolament.

                                          Artikolu 2

  (8)    Kull kumpanija għandha tapplika l-Emendi għall-IFRS 1 u l-Emendi għall-IAS 39 u
         l-IFRS 4 kif stipulat fl-Anness ta’ dan ir-Regolament mhux aktar tard mid-data tal-
         bidu tas-sena finanzjarja 2006 tagħha.

  (9)    Kull kumpanija għandha tapplika l-IFRS 7 u l-Emendi għall-IAS 1 kif stipulat fl-
         Anness ta’ dan ir-Regolament mhux aktar tard mid-data tal-bidu tas-sena finanzjarja
         2007 tagħha.

  (10)   Kull kumpanija għandha tapplika l-IFRIC 6 kif stipulat fl-Anness ta’ dan ir-
         Regolament mhux aktar tard mid-data tal-bidu tas-sena finanzjarja 2006 tagħha.

Madankollu, kumpaniji li jibdew is-sena f’Diċembru għandhom japplikaw l-IFRIC 6 mhux
aktar tard mill-bidu tas-sena finanzjarja 2005 tagħhom.

                                          Artikolu 3

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-
Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.
 ---pagebreak--- 24.12.2008     MT            Il-Ġurnal Uffiċjali ta’ l-Unjoni Ewropea   467

Magħmul fi Brussell, 11 ta’ Jannar 2006.

                                             Għall-Kummissjoni
                                             Charlie McCREEVY
                                             Membru tal-Kummissjoni
 ---pagebreak--- 468            MT            Il-Ġurnal Uffiċjali ta’ l-Unjoni Ewropea             24.12.2008

                                           ANNESS

Għal verżjoni aġġornata u konsolidata tal-istandard/s imsemmi/ja f’dan ir-Regolament, ara r-
Regolament tal-Kummissoni (KE) Nru 1126/2008 tat-3 ta' Novembru 2008

li jadotta ċerti standards internazzjonali tal-kontabilità skont ir-Regolament (KE)
Nru 1606/2002 tal-Parlament Ewropew u tal-Kunsill, ĠU L 320, 29.11.2008, p. 1-481.